
Uznesenie Okresný súd Lučenec vo veci starostlivosti o maloleté dieťa: A. B., nar. XX.XX.XXXX, trvale bytom: C. XX/X, XXX XX D., zast. Úradom práce, sociálnych vecí a rodiny Lučenec ako kolíznym opatrovníkom, dieťa rodičov: matka E. F. B., G. F., nar. XX.XX.XXXX, trvale bytom: B. H. I. XX, XXX XX D., štátna občianka SR a otec I. D. B., nar. XX.XX.XXXX, trvale bytom: C. XX/X, XXX XX D., štátny občan SR, zast. J. K. L., advokát, AK so sídlom: Dr. Vodu 2, 984 01 Lučenec, v konaní o nariadenie neodkladného opatrenia a o zmenu úpravy rodičovských práv a povinností, takto rozhodol: Súd n a r i a ď u j e
neodkladné opatrenie v nasledovnom znení:
Maloleté dieťa A. B., nar. XX.XX.XXXX sa d o č a s n e z v e r u j e do osobnej starostlivosti otca, ktorý ju bude zastupovať a spravovať jej majetok, a to do právoplatného skončenia konania vo veci samej. Súd styk matky s maloletým dieťaťom n e u p r a v u j e, avšak v prípade realizácie styku matky s maloletým dieťaťom styk sa uskutoční za prítomnosti otca maloletého dieťaťa. Týmto uznesením súd p o z a s t a v u j e účinnosť II. výroku Rozsudku Okresného súdu Lučenec, č.k. 5P/182/2023-247 zo dňa 19.01.2024, ktorý nadobudol právoplatnosť a vykonateľnosť dňa 26.01.2024 v časti úpravy výkonu rodičovských práv a povinností. odôvodnenie: 1. Dňa 06.03.2026 bol Okresnému súdu Lučenec (ďalej len „tunajší súd“) doručený návrh otca, prostredníctvom svojho právneho zástupcu, o zmenu úpravy rodičovských práv a povinností. Spolu s návrhom vo veci samej otec maloletého dieťaťa doručil súdu aj návrh o nariadenie neodkladného opatrenia vo veci dočasného zverenia maloletého dieťaťa A. B., nar. XX.XX.XXXX do osobnej starostlivosti otca, a to do právoplatného skončenia vo veci samej. Styk matky s maloletým dieťaťom nežiadal upraviť. Zároveň navrhol pozastaviť účinnosť rozsudku, ktorým súd manželstvo účastníkov rozviedol a zveril maloleté dieťa do striedavej osobnej starostlivosti oboch rodičov. 2. Otec maloletého dieťaťa svoj návrh o nariadenie neodkladného opatrenia odôvodnil tým, že Rozsudkom Okresného súdu Lučenec, č.k. 5P/182/2023-247 zo dňa 19.01.2024, ktoré nadobudlo právoplatnosť a vykonateľnosť dňa 26.01.2024, súd rozviedol manželstvo účastníkov konania a schválil rodičovskú dohodu o úprave výkonu rodičovských práv a povinnosti k maloletej A. B., nar. XX.XX.XXXX tak, že ju zveril do striedavej osobnej starostlivosti a výchovy oboch rodičov. Otec maloletého dieťaťa v písomnom podaní uviedol, že s matkou maloletej boli manželmi od roku 2013. Rozsudkom Okresného súdu Lučenec, č.k. 5P/182/2023-247 zo dňa 19.01.2024, ktorý nadobudol právoplatnosť
a vykonateľnosť dňa 26.01.2024, bolo manželstvo rodičov maloletého dieťaťa rozvedené a ohľadom výkonu rodičovských práv a povinností k maloletej sa dohodli v zmysle schválenej rodičovskej dohody. S maloletou sa stretával pravidelne, tak ako bolo určené v rámci rodičovskej dohody. Vyživovaciu povinnosť voči maloletej si plnil pravidelne a včas. Okrem určenej sumy výživného vo výške 200,-Eur samozrejme prispieval aj na jej ďalšie výdavky, ktoré jej bežne vznikajú. Vzťah medzi ním a dcérou je veľmi dobrý a vždy ním aj bol. Maloletá sa vždy veľmi teší, keď príde k nemu domov. Po vydaní Rozsudku Okresného súdu Lučenec, č.k. 5P/183/2023-247 zo dňa 19.01.2024 došlo k podstatnej zmene pomerov na strane matky maloletého dieťaťa v zmysle § 26 zákona č. 36/2005 Z. z. o rodine, podľa ktorého súd môže zmeniť svoje rozhodnutie o výkone rodičovských práv a povinností, ak sa zmenia pomery. Po rozvode s matkou maloletej, v čase keď mala v zmysle vyššie uvedeného rozsudku zabezpečovať starostlivosť o maloletú nie raz nastala taká situácia, že matka maloletej bez jedného slova odišla nevedno kam, pričom maloletú nechala doma samú. Vždy keď sa tak stalo, maloletá ho kontaktovala s tým, že mamina odišla, nie je doma, išla už dávno. Následne sa o maloletú staral on, ako otec maloletej. Matka maloletej bola v minulosti užívateľom omamných a psychotropných látok, pričom toto užívanie vyústilo až do incidentu, po ktorom bola matka maloletej dňa 21.05.2025 hospitalizovaná na akútnom psychiatrickom oddelení v Rimavskej Sobote. Bližšie informácie o aktuálnom stave matky maloletej otec nemá, nakoľko s týmito ho ako bývalého manžela už neoboznámia. Z toho dôvodu má otec maloletej dôvodnú obavu, že matka maloletej nie je schopná sa riadne starať o maloletú a zabezpečovať jej každodenné potreby. V súčasnosti otec maloletej nemá vedomosť o užívaní omamných a psychotropných látok, ale alkohol užíva pravidelne. Navrhovateľ nadobudol podozrenie, že matka maloletej prestala užívať lieky predpísané psychiatričkou I. E. I.. Za týmto účelom súdu poskytol údaje na kontaktnú osobu, a to za účelom preverenia týchto skutočností ako aj získania informácií ohľadom zdravotného, resp. duševného stavu matky maloletej, kontaktná osoba I. E. I., t.č. XXX/XXXXXXX. Matka sa pod vplyvom alkoholu dopustila závažného agresívneho konania voči svojim rodičom M. F., nar. XX.XX.XXXX a N. F., nar. XX.XX.XXXX, spoločne bytom B. H. I. XXX/XX, XXX XX D., ktorých dňa 27.02.2026 fyzicky napadla. Rodičia podali na matku maloletej trestné oznámenie Okresnému riaditeľstvu Policajného zboru v Lučenci, potvrdením otec maloletej nedisponuje a preto žiada súd o vyžiadanie vyšetrovacieho spisu od Okresného riaditeľstva Policajného zboru v Lučenci. Navrhovateľ bol priamym svedkom incidentu, počas ktorého matka maloletej napadla svojich rodičov a správala sa nepredvídateľne a agresívne. Matka maloletej v rovnaký deň fyzicky napadla aj svoju sestru H. H., nar. XX.XX.XXXX, trvale bytom B. H. I. XXX/XX, XXX XX D., ktorá bola po incidente na urgentnom príjme vo Všeobecnej nemocnici s poliklinikou Lučenec n.o., o čom svedčia lekárske správy zo dňa 27.02.2026 a zo dňa 01.03.2026. Aj sestra matky maloletej podala voči nej trestné oznámenie Okresnému riaditeľstvu Policajného zboru v Lučenci, o čom svedčí Potvrdenie o písomnom oznámení o podozrení zo spáchania priestupku podľa § 49 ods. 1 písm. e) zákona o priestupkoch. Uvedené konanie objektívne zakladá vážnu obavu o schopnosť matky zabezpečovať riadnu starostlivosť o maloleté dieťa a o jej spôsobilosť vykonávať rodičovské práva a povinnosti v súlade s § 28 ods. 1 a 2 zákona o rodine. Správanie matky, najmä pod vplyvom alkoholu alebo možno aj omamných a psychotropných látok, spojené s agresivitou, je spôsobilé ohroziť priaznivý fyzický, psychický a morálny vývin maloletého dieťaťa. Od uvedeného incidentu maloletá dcéra odmieta kontakt s matkou, vyjadruje strach a obavu o svoju bezpečnosť. V súčasnosti sa zdržiava v starostlivosti otca, kde sa cíti bezpečne. Odmietanie kontaktu je dôsledkom prežitej traumatizujúcej udalosti. Otec maloletého dieťaťa zastáva názor, že uvedené skutočnosti predstavujú kvalifikovanú a podstatnú zmenu pomerov odôvodňujúcu zmenu doterajšej úpravy výkonu rodičovských práv a povinností. Rovnako má za to, že zverenie maloletej do výlučnej starostlivosti otca maloletej je v jej najlepšom záujme. Otec maloletého dieťaťa tiež poukázal na Uznesenie Najvyššieho súdu Slovenskej republiky č.k. 3Cdo/81/2014 zo dňa 29.05.2014, v zmysle ktorého v konaniach starostlivosti súdu o maloleté detí je ústredným záujmom a predovšetkým sa prihliada na záujem maloletého dieťaťa na zdravom fyzickom a psychickom vývoji, pričom tento pojem – záujem
maloletého dieťaťa, nie je možno zamieňať s individuálnymi záujmami rodičov, ale s ich individuálnym predstavami o starostlivosti o maloleté dieťa. Podľa § 43 zákona č. 36/2005 Z.z. o rodine a o zmene a doplnení niektorých zákonov má maloleté dieťa právo vyjadriť samostatne a slobodne svoj názor vo všetkých veciach, ktoré sa ho týkajú. V konania, v ktorých sa rozhoduje o veciach týkajúcich sa maloletého dieťaťa, má maloleté dieťa právo byť vypočuté. Názoru maloletého dieťaťa musí byť venovaná náležitá pozornosť' zodpovedajúca jeho veku a rozumovej vyspelosti. Niet pritom pochýb, že maloleté dieťa má právo vyjadriť samostatne a svoj názor vo všetkých veciach (konaniach), ktoré sa ho týkajú. Akékoľvek rozhodnutie, ktoré nezohľadnilo názory dieťaťa alebo im nevenovalo primeranú pozornosť zodpovedajúcu veku a úrovni rozumovej vyspelosti dieťaťa, upiera dieťaťu možnosť o určenie jeho najlepšieho záujmu. Otec maloletého dieťaťa k svojmu návrhu pripojil nasledovné listinné dôkazné prostriedky: Ambulantný nález vydaný sekundárnym lekárom I. G. H., M. A. L. O. D., A., so sídlom: A. G. XX, XXX XX D., Urgentný príjem I. typu zo dňa 27.02.2026 pre pacienta: H. H., nar. XX.XX.XXXX, trvale bytom: B. H. I. XXX/XX, XXX XX D.; Ambulantný nález vydaný sekundárnym lekárom I. G. H., M. A. L. O. D., A., so sídlom: A. G. XX, XXX XX D., Urgentný príjem I. typu zo dňa 01.03.2026 pre pacienta: H. H., nar. XX.XX.XXXX, trvale bytom: B. H. I. XXX/XX, XXX XX D.; Ambulantný nález vydaný sekundárnym lekárom I. P. L., M. A. L. O. D., A., so sídlom: A. G. XX, XXX XX D., Q. príjem I. typu zo dňa 01.03.2026 pre pacienta: H. H., nar. XX.XX.XXXX, trvale bytom: B. H. I. XXX/XX, XXX XX D.; Potvrdenie Okresného riaditeľstva Policajného zboru v Lučenci, odbor poriadkovej polície, K. K. O. D., R. XX, XXX XX D. o podaní oznámenia H. H., nar. XX.XX.XXXX, trvale bytom: B. I. XXX/XX, XXX XX D., o podozrení zo spáchania priestupku podľa § 49 ods. 1 písm. e ) zákona č. 372/1990 Zb. o priestupkoch v znení neskorších predpisov, vo veci fyzického a verbálneho napadnutia dňa 27.02.2026 v čase okolo 22.00 hod. v D. A. C. S.; Potvrdenie vydané I. C. N., I. S. XX, XXX XX D. pre pacienta H. H., nar. XX.XX.XXXX o užívaní liekov po traume hlavy v dôsledku úzkostného stavu. 3. Podľa § 2 ods. 1 zákona č. 161/2015 Z.z. Civilného mimosporového poriadku (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 324 ods. 1 zákona č. 160/2015 Z.z. Civilného sporového poriadku (ďalej „CSP“), pred začatím konania, počas konania a po jeho skončení súd môže na návrh nariadiť neodkladné opatrenie. 5. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 6. Podľa § 329 ods. 1 CSP, súd môže rozhodnúť o návrhu na nariadenie neodkladného opatrenia aj bez výsluchu strán a bez nariadeného pojednávania. 7. Podľa § 329 ods. 2 CSP, pre neodkladné opatrenie je rozhodujúci stav v čase vydania uznesenia súdu prvej inštancie. 8. Podľa § 330 CSP, súd môže určiť, že neodkladné opatrenie bude trvať len po určený čas. 9. Podľa § 331 ods. 1,2 CSP prvá veta, návrh na nariadenie neodkladného opatrenia doručí súd ostatným stranám až spolu s uznesením, ktorým bolo neodkladné opatrenie nariadené. Uznesenie o neodkladnom opatrení súd odošle najneskôr do troch dní od jeho vyhotovenia. 10. Podľa § 367 ods. 3 CMP, o návrhu na nariadenie neodkladného opatrenia rozhodne súd najneskôr do siedmich dní od doručenia návrhu. V tejto lehote súd uznesenie vyhotoví.
11. Podľa § 367 ods. 4 CMP, uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. 12. Podľa čl. 5 Zákona č. 36/2005 Z. z. o rodine a o zmene a doplnení niektorých zákonov v znení neskorších predpisov (ďalej len „Zákon o rodine“), záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú. Pri určovaní a posudzovaní záujmu maloletého dieťaťa sa zohľadňuje najmä a) úroveň starostlivosti o dieťa, b) bezpečie dieťaťa, ako aj bezpečie a stabilita prostredia, v ktorom sa dieťa zdržiava, c) ochrana dôstojnosti, ako aj duševného, telesného a citového vývinu dieťaťa, d) okolnosti, ktoré súvisia so zdravotným stavom dieťaťa alebo so zdravotným postihnutím dieťaťa, e) ohrozenie vývinu dieťaťa zásahmi do jeho dôstojnosti a ohrozenie vývinu dieťaťa zásahmi do duševnej, telesnej a citovej integrity osoby, ktorá je dieťaťu blízkou osobou, f) podmienky na zachovanie identity dieťaťa a na rozvoj schopností a vlôh dieťaťa, g) názor dieťaťa a jeho možné vystavenie konfliktu lojality a následnému pocitu viny, h) podmienky na vytváranie a rozvoj vzťahových väzieb s obidvomi rodičmi, súrodencami a s inými blízkymi osobami, i) využitie možných prostriedkov na zachovanie rodinného prostredia dieťaťa, ak sa zvažuje zásah do rodičovských práv a povinností. 13. Podľa § 26 Zákona o rodine, ak sa zmenia pomery, súd môže aj bez návrhu zmeniť rozhodnutie o výkone rodičovských práv a povinností alebo dohodu o výkone rodičovských práv a povinností. 14. Podľa § 28 ods. 1 Zákona o rodine, súčasťou rodičovských práv a povinností sú najmä sústavná a dôsledná starostlivosť o výchovu, zdravie, výživu a všestranný vývin maloletého dieťaťa, zastupovanie maloletého dieťaťa, správa majetku maloletého dieťaťa. 15. Účelom neodkladného opatrenia je rýchla i keď neodkladná úprava právnych (nie len faktických) pomerov účastníkov alebo zabezpečenie existujúceho hoci ešte prípadne nevykonateľného alebo očakávaného rozhodnutia (exekučného titulu). Nariadenie neodkladného opatrenia predpokladá, aby sa aspoň osvedčila danosť práva (nároku) a aby neboli vážnejšie pochybnosti o potrebe neodkladnej ochrany. Pri nariadení samotného neodkladného opatrenia prevláda požiadavka rýchlosti, nad požiadavkou úplnosti skutkových zistení. Z tohto dôvodu nie je síce potrebné zisťovať všetky skutočnosti, ale musia byť osvedčené okolnosti, z ktorých sa vyvodzuje opodstatnenosť návrhu na nariadenie neodkladného opatrenia. Miera osvedčenia sa riadi danou situáciou, najmä naliehavosťou jej riešenia. 16. Z pripojeného spisu sp.zn. 5P/182/2023 súd zistil, že Rozsudkom č.k. 5P/182/2023-247 zo dňa 19.01.2024, ktoré nadobudlo právoplatnosť a vykonateľnosť dňa 26.01.2024, súd manželstvo rodičov maloletého dieťaťa rozviedol. Zároveň v II. výroku schválil dohodu rodičov v nasledovnom znení: Maloletá A. B. nar. XX.XX.XXXX s a z v e r u j e do striedavej osobnej starostlivosti a výchovy oboch rodičov. Zastupovať maloletú a spravovať jej majetok budú o p r á v n e n í obaja rodičia. Rodičia s ú p o v i n n í zabezpečovať osobnú starostlivosť o maloletú A. striedavo každý z nich štrnásť po sebe nasledujúcich dní opakovane, pričom prvú nepárnu nedeľu odo dňa podpísania rodičovskej dohody preberá maloletú A. do osobnej starostlivosti matka. Matka j e p o v i n n á zabezpečovať osobnú starostlivosť o maloletú A. so začiatkom v nepárnu nedeľu od 18.00 hod. s tým, že v tomto čase sa začne styk dieťaťa s matkou a končí sa s otcom. Otec j e p o v i n n ý zabezpečovať osobnú starostlivosť o maloletú A. so začiatkom od nasledovnej nepárnej nedele od 18.00 hod. s tým, že v tomto čase sa začne styk dieťaťa s otcom a končí sa s matkou. Osobitný styk súd u r č u j e:
- každý párny rok počas Vianočných sviatkov a zimných prázdnin v čase od 23.12. od 10.00 hod. do 25.12. do 17.00 hod. a od 02.01. nasledujúceho roka od 10.00 hod. do 05.01. do 17.00 hod. bude maloletá v osobnej starostlivosti otca, - každý párny rok počas vianočných sviatkov a zimných prázdniny v čase od 25.12. od 17.00 hod. do 02.01. do 17.00 hod. bude maloletá v osobnej starostlivosti otca, - každý párny rok počas vianočných sviatkov a zimných prázdniny v čase od 25.12. od 17.00 hod. do 02.01. do 17.00 hod. bude maloletá v osobnej starostlivosti matky, - každý nepárny rok počas Vianočných sviatkov a zimných prázdnin v čase od 23.12. od 10.00 hod. do 25.12. do 17.00 hod. a od 02.01. nasledujúceho roka od 10.00 hod. do 05.01. do 17.00 hod. bude maloletá v osobnej starostlivosti matky, - každý nepárny rok počas vianočných sviatkov a zimných prázdniny v čase od 25.12. od 17.00 hod. do 02.01. do 17.00 hod. bude maloletá v osobnej starostlivosti otca. Otec j e p o v i n n ý maloletú v stanovenom čase prevziať v bydlisku matky a matka j e p o v i n n á maloletú prevziať v stanovenom čase v bydlisku otca. Každý z rodičov j e p o v i n n ý v stanovenom čase odovzdať maloletú do osobnej starostlivosti druhého rodiča s jej osobnými vecami a riadne ju pripraviť na styk. Otec maloletej s a z a v ä z u j e počas trvania striedavej osobnej starostlivosti uhrádzať výživné na maloletú A. B., nar. XX.XX.XXXX vo výške 200,-Eur mesačne, počnúc odo dňa podpisu rodičovskej dohody. Takto určené výživné bude otec maloletého dieťaťa uhrádzať vždy do 15. dňa, toho ktorého mesiaca vopred k rukám matky. Otec j e p o v i n n ý maloletú v stanovenom čase prevziať v bydlisku matky a matka j e p o v i n n á maloletú prevziať v stanovenom čase v bydlisku otca. Každý z rodičov j e p o v i n n ý v stanovenom čase odovzdať maloletú do osobnej starostlivosti druhého rodiča s jej osobnými vecami a riadne ju pripraviť. Maloletá b u d e mať trvalé bydlisko u otca na adrese C. XX/X,
XXX XX D..
17. Z ambulantného nálezu vydaného sekundárnym lekárom I. G. H., M. A. L. O. D., A., so sídlom: A. G. XX, XXX XX D., Urgentný príjem I. typu zo dňa 27.02.2026 pre pacienta: H. H., nar. XX.XX.XXXX, trvale bytom: B. H. I. XXX/XX, XXX XX D. vyplýva, že pacientku zbila jej sestra, udrela ju päsťou do pravej polovice tváre, v bezvedomí nebola, na všetko si pamätá, nezvracala, neuzeu neudáva. ( č.l. 13 spisu ) 18. Z ambulantného nálezu vydaného sekundárnym lekárom I. G. H., M. A. L. O. D., A., so sídlom: A. G. XX, XXX XX D., Urgentný príjem I. typu zo dňa 01.03.2026 pre pacienta: H. H., nar. XX.XX.XXXX, trvale bytom: B. H. I. XXX/XX, XXX XX D. vyplýva, že pacientka bola ošetrená na oddelení urgentnej medicíny pred dvoma dňami, napadnutá v aute, udrela ju sestra päsťou do pravej polovice tváre, t.č. sa necíti dobre, pracuje 8 hodín pri počítači, toči sa jej hlava, keď pozerá na monitor pulzuje jej v pravom spánku, bolí ju krk, nezvracala, iné ťažkosti nemá. ( č.l. 13 spisu ) 19. Z ambulantného nálezu vydaného sekundárnym lekárom I. P. L., M. A. L. O. D., A., so sídlom: A. G. XX, XXX XX D., Urgentný príjem I. typu zo dňa 01.03.2026 pre pacienta: H. H., nar. XX.XX.XXXX, trvale bytom: B. H. I. XXX/XX, XXX XX D. vyplýva, že pacientka pôvodne vyšetrená na chirurgickom urgentnom príjme pre polymorfné ťažkosti po úraze tvárovej oblasti hlavy 27.02.2026 bola napadnutá známou osobou. Pacientka uviedla, že odvtedy sa nevie sústrediť na prácu, prijde jej zle, keď sa musí sústrediť na monitor, v noci sa budí na nočné desy, máva „ flashbacky“ na udalosti, tiež triašky po večeroch bez výstupu TT. Hlava ju bolí lokálne v pravej tvárovej oblasti, tiež záhlaví, lebo ju ťahali za vlasy.
Dvojité videnie, poruchu reči, deglutinačné ťažkosti, jednostrannú poruchu hybnosti ani citlivosti končatín neguje. Na udalosti si pamätá, občas sa jej točí hlava. ( č.l. 14 spisu ) 20. Z potvrdenia vydaného I. C. N., I. S. XX, XXX XX D. pre pacienta H. H., nar. XX.XX.XXXX vyplýva, že pacientka užíva lieky po traume hlavy v dôsledku úzkostného stavu. ( č.l. 15 spisu ) 21. Z potvrdenia Okresného riaditeľstva Policajného zboru v Lučenci, odbor poriadkovej polície, K. K. O. D., R. XX, XXX XX D. vyplýva, že H. H., nar. XX.XX.XXXX, trvale bytom: B. I. XXX/XX, XXX XX D. podala oznámenie o podozrení zo spáchania priestupku podľa § 49 ods. 1 písm. e ) zákona č. 372/1990 Zb. o priestupkoch v znení neskorších predpisov, vo veci fyzického a verbálneho napadnutia dňa 27.02.2026 v čase okolo 22.00 hod. v D. A. C. S.. ( č.l. 16 spisu ) 22. Tunajší súd požiadal dňa 10.03.2026 Okresné riaditeľstvo Policajného zboru v Lučenci, odbor poriadkovej polície, K. K. O. D. o poskytnutie súčinnosti a oznámenie, či starí rodičia maloletého dieťaťa M. F., nar. XX.XX.XXXX a N. F., nar. XX.XX.XXXX, obaja trvale bytom: B. H. I. XX, XXX XX D. podali trestné oznámenie voči svojej dcére, matke maloletého dieťaťa E. F. B., G. F., nar. XX.XX.XXXX, trvale bytom: B. H. I. XX, XXX XX D. o podozrení zo spáchania priestupku. ( č.l.24 spisu ) Z potvrdenia Okresného riaditeľstva Policajného zboru v Lučenci, odbor poriadkovej polície, K. K. O. D., R. XX, XXX XX D. vyplýva, že M. F., nar. XX.XX.XXXX, trvale bytom: B. H. I. XX, XXX XX D. podal oznámenie o podozrení zo spáchania priestupku podľa § 49 ods. 1 písm. e ) zákona č. 372/1990 Zb. o priestupkoch v znení neskorších predpisov, vo veci proti občianskemu spolunažívaniu zo dňa 27.02.2026 na Ulici T. G. Masaryka 13 v Lučenci. Oznámenie podával na konkrétnu osobu – E. F. B.. Vec bola po ukončení objasňovania dňa 03.03.2026 predložená na Okresný úrad Lučenec, odbor všeobecnej vnútornej správy. ( č.l. 25-26 spisu ) 23. Tunajší súd sa oboznámil s obsahom spisu a s poukazom na citované zákonné ustanovenia a zistené okolnosti dospel k záveru, že návrh o nariadenie neodkladného opatrenia na dočasné zverenie maloletého dieťaťa A. B., nar. XX.XX.XXXX do osobnej starostlivosti otca bol podaný dôvodne. Maloletá A. B., nar. XX.XX.XXXX bola na základe rozsudku Okresného súdu Lučenec č.k. 5P/182/2023-247 zo dňa 19.01.2024, ktorý nadobudol právoplatnosť a vykonateľnosť dňa 26.01.2024 zverená do striedavej osobnej starostlivosti oboch rodičov. Po vydaní rozhodnutia o zverení maloletého dieťaťa do striedavej osobnej starostlivosti oboch rodičov sa otec s maloletou stretával pravidelne, určené výživné platil. Majú veľmi dobrý vzťah, maloletá sa vždy teší, keď príde k nemu domov. Následne sa matka maloletého dieťaťa pod vplyvom alkoholu dopustila závažného agresívneho konania voči svojim rodičom M. F., nar. XX.XX.XXXX a N. F., nar. XX.XX.XXXX, spoločne bytom: B. H. I. XXX/XX,XXX XX D., ktorých dňa 27.02.2026 fyzicky napadla. Zároveň napadla aj svoju sestru H. H., nar. XX.XX.XXXX, trvale bytom B. H. I. XXX/XX, XXX XX D., ktorá bola po incidente na urgentnom príjme vo Všeobecnej nemocnici s poliklinikou Lučenec n.o., o čom svedčia lekárske správy zo dňa 27.02.2026 a zo dňa 01.03.2026, ktoré boli predložené súdu ako listinný dôkaz. Aj sestra matky maloletej podala voči nej trestné oznámenie Okresnému riaditeľstvu Policajného zboru v Lučenci, o čom svedčí Potvrdenie písomnom oznámení o podozrení zo spáchania priestupku podľa § 49 ods. 1 písm. e) zákona o priestupkoch, ktoré súd doručil otec maloletého dieťaťa. Podľa otcových tvrdení nastala situácia, kedy matka maloletého dieťaťa opakovane nechala maloletú doma samú, odišla z domácnosti. Maloletá ho vtedy následne kontaktovala o tejto skutočnosti, kedy starostlivosť musel prevziať otec. Maloletá je v súčasnosti v starostlivosti otca, nakoľko od incidentov matky voči svojim rodičom a aj jej sestre, maloletá odmieta kontakt s matkou, vyjadruje strach a obavu o svoju bezpečnosť. U otca sa cíti bezpečne. Hoci v danom prípade život alebo zdravie maloletého dieťaťa nie je priamo ohrozený, nakoľko otec v plnej miere zabezpečuje starostlivosť o maloletú, avšak v prípade akútnych potrieb dieťaťa, najmä v období, kedy by maloletá mala byť podľa rozsudku schválenej dohody o striedavej starostlivosti u matky, by mohli vznikať nejasnosti ohľadne zodpovednosti za dieťa. Rovnako, napríklad aj v školskom prostredí by mohlo dochádzať k otázkam a nejasnostiam ohľadne toho, prečo maloleté dieťa nie je v starostlivosti matky v dňoch, kedy by podľa rozsudku malo byť u nej.
Na základe uvedených dôvodov tak súd dospel k záveru, že je v najlepšom záujme maloletého dieťaťa A. B., nar. XX.XX.XXXX, aby bola dočasne zverená do osobnej starostlivosti otca, ktorý má vytvorené vhodné podmienky pre výchovu a starostlivosť a maloletú a dokáže jej poskytnúť podnetné a stabilné prostredie. Súd zároveň styk maloletej s matkou neupravil, avšak určil, že v prípade realizácie styku matky s maloletým dieťaťom styk prebehne za prítomnosti otca maloletého dieťaťa v dôsledku možnej agresivity zo strany matky maloletého dieťaťa. 24. Súd pozastavil účinnosť II. výroku Rozsudku Okresného súdu Lučenec č.k. 5P/182/2023-247 zo dňa 19.01.2024, ktorý nadobudol právoplatnosť a vykonateľnosť dňa 26.01.2024 v časti úpravy výkonu rodičovských práv a povinností, nakoľko týmto rozhodnutím súd dočasne zveril maloleté dieťa do osobnej starostlivosti otca. 25. V súlade s § 330 ods. 1 CSP súd rozhodol tak, že neodkladné opatrenie bude trvať len po určený čas, a to do právoplatného rozhodnutia súdu vo veci samej, t. j. do rozhodnutia vo veci o zmenu úpravy rodičovských práv a povinností. 26. Nakoľko spolu s návrhom o nariadenie neodkladného opatrenia bol podaný aj návrh vo veci samej, rozhodnutie o nariadení neodkladného opatrenia nie je konečným rozhodnutím a súd bude vo veci samej rozhodovať na základe riadneho dokazovania. Poučenie: Proti tomuto uzneseniu j e p r í p u s t n é odvolanie v lehote 15 dní odo dňa jeho doručenia na Krajský súd v Žiline cestou Okresného súdu Lučenec, P. C. XX, XXX XX D., a to písomne. Toto uznesenie je vykonateľné jeho vyhotovením. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 359 CSP, odvolanie môže podať strana, v ktorej neprospech bolo rozhodnutie vydané. Podľa § 364 CSP, rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podľa § 62 ods. 1, 2 CMP, odvolanie je možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 CMP, v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 CMP, zmena návrhu na začatie konania je v odvolacom konaní prípustná.
Podľa § 65 CMP, odvolací súd nie je viazaný rozsahom odvolania vo veciach, v ktorých možno začať konanie aj bez návrhu. Podľa § 66 CMP, odvolací súd nie je odvolacími dôvodmi viazaný. Podľa § 67 CMP, na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Podľa § 367 ods. 4 CMP, uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. Ak účastník konania nesplní povinnosť, ktorú mu ukladá vykonateľné rozhodnutie, oprávnený účastník môže podať návrh na súdny výkon rozhodnutia alebo na exekúciu podľa osobitného predpisu.

